पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर से आदमी ही नहीं अब जानवरों में भी खतरा पैदा हो गया है। एसियाटिक शेर की मौत के बाद केन्द्रीय वन एवं पर्यावरण मंत्रालय ने सभी राज्यों के मुख्य वन्यजीव प्रतिपालकों को एडवाइजरी जारी की है। साथ ही तुरंत प्रभाव से राष्ट्रीय उद्यान अभयारण्य एवं संरक्षित क्षेत्र बंद करने के निर्देश दिए हैं। इसके चलते राज्य सरकार के आदेशानुसार रणथंभौर बाघ परियोजना को पर्यटकों के भ्रमण के लिए 16 मई तक बंद रखने का निर्णय लिया है।
मुख्य वन संरक्षक वन्यजीव एवं क्षेत्र निदेशक रणथम्भौर बाघ परियोजना टी.सी. वर्मा ने बताया कि केन्द्र के निर्देशों के क्रम में राज्य के आदेशानुसार रणथंभौर नेशनल पार्क 16 मई तक पर्यटकों के भ्रमण के लिए बंद कर दिया गया हैं। साथ ही प्रधान मुख्य वन संरक्षक एवं मुख्य वन्यजीव प्रतिपालक राजस्थान, जयपुर को पत्र लिखकर 3 मई से 16 मई 2021 तक पर्यटकों द्वारा की गई ऑनलाइन टिकट बुकिंग राशि रिफंड करने की राज्य सरकार से करवाने का आग्रह किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn